CELEX: 62007CA0504
Language: sk
Date: 2009-05-07 00:00:00
Title: Vec C-504/07: Rozsudok Súdneho dvora (druhá komora) zo 7. mája 2009 (návrh na začatie prejudiciálneho konania, ktorý podal Supremo Tribunal Administrativo — Portugalsko) — Associação Nacional de Transportadores Rodoviários de Pesados de Passageiros (Antrop), J. Espírito Santo & Irmãos Lda, Sequeiro, Lucas, Venturas & Ca Lda, Barraqueiro Transportes SA, Rodoviária de Lisboa/Conselho de Ministros, Companhia Carris de Ferro de Lisboa SA (Carris), Sociedade de Transportes Colectivos do Porto SA (STCP) [Nariadenie (EHS) č. 1191/69 — Záväzky služby vo verejnom záujme — Priznanie náhrad — Sektor mestskej osobnej dopravy]

4.7.2009   
            
            
               SK
            
            
               Úradný vestník Európskej únie
            
            
               C 153/7
            
         Rozsudok Súdneho dvora (druhá komora) zo 7. mája 2009 (návrh na začatie prejudiciálneho konania, ktorý podal Supremo Tribunal Administrativo — Portugalsko) — Associação Nacional de Transportadores Rodoviários de Pesados de Passageiros (Antrop), J. Espírito Santo & Irmãos Lda, Sequeiro, Lucas, Venturas & Ca Lda, Barraqueiro Transportes SA, Rodoviária de Lisboa/Conselho de Ministros, Companhia Carris de Ferro de Lisboa SA (Carris), Sociedade de Transportes Colectivos do Porto SA (STCP)
   (Vec C-504/07) (1)
   
   (Nariadenie (EHS) č. 1191/69 - Záväzky služby vo verejnom záujme - Priznanie náhrad - Sektor mestskej osobnej dopravy)
   2009/C 153/14
   Jazyk konania: portugalčina
   
      Vnútroštátny súd, ktorý podal návrh na začatie prejudiciálneho konania
   
   Supremo Tribunal Administrativo
   
      Účastníci konania pred vnútroštátnym súdom
   
   
      Žalobcovia: Associação Nacional de Transportadores Rodoviários de Pesados de Passageiros (Antrop), J. Espírito Santo & Irmãos Lda, Sequeiro, Lucas, Venturas & Ca Lda, Barraqueiro Transportes SA, Rodoviária de Lisboa
   
      Žalovaní: Conselho de Ministros, Companhia Carris de Ferro de Lisboa SA (Carris), Sociedade de Transportes Colectivos do Porto SA (STCP)
   
      Predmet veci
   
   Návrh na začatie prejudiciálneho konania — Výklad článkov 73, 76, 87 a 88 ES a nariadenia Rady (EHS) č. 1191/69 z 26. júna 1969 o postupe členských štátov, ktorý sa týka záväzkov obsiahnutých v koncepcii služieb vo verejnom záujme v oblasti železničnej, cestnej a vnútrozemskej vodnej dopravy (Ú. v. ES L 156, s. 131; Mim. vyd. 07/001, s. 19) — Služba verejnej osobnej dopravy v obci — (Ne)existencia povinnosti náhrad — Pomoc určená na náhradu strát pre podniky, ktoré službu poskytujú
   
      Výrok rozsudku
   
   
               1.
            
            
               Nariadenie Rady (EHS) č. 1191/69 z 26. júna 1969 o postupe členských štátov, ktorý sa týka záväzkov obsiahnutých v koncepcii služieb vo verejnom záujme v oblasti železničnej, cestnej a vnútrozemskej vodnej dopravy, zmenené a doplnené nariadením Rady (EHS) č. 1893/91 z 20. júna 1991, musí byť vykladané v tom zmysle, že oprávňuje členské štáty uložiť záväzky služby vo verejnom záujme verejnoprávnemu podniku poverenému zabezpečením verejnej osobnej dopravy v obci a že pre finančné bremeno, ktoré z týchto záväzkov vyplýva, stanovuje náhradu určenú podľa ustanovení uvedeného nariadenia.
            
         
               2.
            
            
               Nariadenie č. 1191/69, zmenené a doplnené nariadením č. 1893/91, bráni priznaniu kompenzačných náhrad ako vo veci samej, ak nie je možné určiť výšku nákladov pripočítateľných činnosti dotknutých podnikov vykonávanej v rámci výkonu ich záväzkov služby vo verejnom záujme.
            
         
               3.
            
            
               Ak vnútroštátny súd konštatuje nezlučiteľnosť niektorých opatrení pomoci s nariadením č. 1191/69, zmeneným a doplneným nariadením č. 1893/91, je jeho úlohou vyvodiť z toho všetky dôsledky v súlade s vnútroštátnym právom, pokiaľ ide o platnosť aktov obsahujúcich vykonanie týchto opatrení.
            
         
      (1)  Ú. v. EÚ C 22, 26.1.2008.